Document ID: 22006A0428(01)

Reference:
EUR-Lex - 22006A0428(01) - ET
Tähtis õiguslik teade
|
22006A0428(01)
Rahvusvahelise Kriminaalkohtu ja Euroopa Liidu vaheline koostöö ja abistamise leping
Euroopa Liidu Teataja L 115 , 28/04/2006 Lk 0050 - 0056
Rahvusvahelise Kriminaalkohtu ja Euroopa Liidu vaheline koostöö ja abistamiselepingRAHVUSVAHELINE KRIMINAALKOHUS,edaspidi "kohus",ühelt poolt jaEUROOPA LIIT,edaspidi "EL", keda esindab Euroopa Liidu Nõukogu eesistuja,teiselt poolt,edaspidi "lepinguosalised",ARVESTADES õigusriigi tugevdamise, inimõiguste ja humanitaarõiguse austamise, rahu säilitamise ja rahvusvahelise julgeoleku tugevdamise äärmist olulisust ja esmatähtsust vastavalt Ühinenud Rahvaste Organisatsiooni (ÜRO) põhikirjale ja Euroopa Liidu lepingu artiklile 11;MÄRKIDES, et Rahvusvahelise Kriminaalkohtu Rooma statuudi põhimõtted ja kohtu tegutsemise põhimõtted on täielikult kooskõlas Euroopa Liidu põhimõtete ja eesmärkidega;RÕHUTADES, et on äärmiselt oluline mõista õigust kooskõlas õigusriigi ja õiglase menetluse põhimõtetega, pöörates erilist tähelepanu Rooma statuudis sätestatud süüdistatava õigustele;MÄRKIDES ohvrite ja tunnistajate erilist rolli kohtumenetluses ning vajadust nende turvalisust ja tõhusat osalemist tagavate erimeetmete järele kooskõlas Rooma statuudiga;MEENUTADES, et 12. detsembril 2003 Euroopa Ülemkogu vastu võetud Euroopa julgeolekustrateegia toetab tõhusal mitmepoolsusel põhinevat rahvusvahelist korda;PIDADES MEELES nõukogu 16. juuni 2003. aasta ühist seisukohta 2003/444/ÜVJP Rahvusvahelise Kriminaalkohtu kohta ning nõukogu tegevuskava kõnealuse ühise seisukoha rakendamiseks ning eelkõige Rahvusvahelise Kriminaalkohtu olulist rolli tema jurisdiktsiooni alla kuuluvate raskete kuritegude toimepanemise ennetamiseks ja ohjeldamiseks;ARVESTADES, et Euroopa Liit on võtnud kohustuse toetada Rahvusvahelise Kriminaalkohtu tõhusat toimimist ja edendada kohtule ülemaailmse toetuse andmist, soodustades võimalikult laiaulatuslikku ühinemist Rooma statuudiga;MEENUTADES, et käesolevat lepingut tuleb lugeda koostoimes Rahvusvahelise Kriminaalkohtu Rooma statuudiga ning menetlus- ja tõendite esitamise normidega;MEENUTADES, et Rooma statuudi artikli 87 lõige 6 sätestab, et kohus võib paluda mis tahes valitsustevahelisel organisatsioonil edastada teavet või dokumente ning et kohus võib samuti paluda muus vormis koostööd ja abi, mille osas võib kõnealuse organisatsiooniga kokku leppida ning mis on kooskõlas selle pädevuse või volitustega;ARVESTADES, et käesolev leping hõlmab Rahvusvahelise Kriminaalkohtu ja Euroopa Liidu, mitte Rahvusvahelise Kriminaalkohtu ja Euroopa Liidu liikmesriikide vahelise koostöö ja abistamise tingimusi;ARVESTADES, et selleks peaksid Rahvusvaheline Kriminaalkohus ja Euroopa Liit lisaks ühisele seisukohale 2003/444/ÜVJP ning nimetatud ühise seisukoha rakendamiseks koostatud ELi tegevuskavale kokku leppima koostöö ja abistamise tingimustes,ON KOKKU LEPPINUD JÄRGMISES:Artikkel 1Lepingu eesmärkKäesoleva lepinguga, mille on sõlminud Euroopa Liit ("EL") ja Rahvusvaheline Kriminaalkohus ("kohus") Euroopa Liidu lepingu ("ELi leping") ja Rahvusvahelise Kriminaalkohtu Rooma statuudi ("statuut") alusel, määratakse kindlaks ELi ja kohtu vahelise koostöö ja abistamise tingimused.Artikkel 2Mõisted1. Käesolevas lepingus tähendab "EL" Euroopa Liidu Nõukogu (edaspidi "nõukogu"), peasekretäri/kõrget esindajat ja nõukogu peasekretariaati ning Euroopa Ühenduste Komisjoni (edaspidi "Euroopa Komisjon"). "EL" ei tähenda eraldiseisvaid liikmesriike.2. Käesolevas lepingus tähendab mõiste "kohus":a) kohtu esimeest,b) apellatsiooniosakonda, kohtumenetluse osakonda ja kohtueelse menetluse osakonda,c) prokuratuuri,d) sekretariaati,e) lepinguosaliste assamblee sekretariaati.Artikkel 3Liikmesriikide lepingud1. Käesolevat lepingut, kaasa arvatud artikli 11 alusel sõlmitud mis tahes lepinguid, ei kohaldata kohtu esitatud teabetaotluste suhtes, mis on seotud üksikust liikmesriigist pärineva teabega; nimetatud teabe hulka ei kuulu Euroopa Liidu salastatud teavet sisaldavad ELi dokumendid. Sellisel juhul esitatakse kõik teabetaotlused otse asjaomasele liikmesriigile.2. Statuudi artiklit 73 kohaldatakse mutatis mutandis kohtu poolt käesoleva lepingu alusel ELile esitatud teabetaotluste suhtes.Artikkel 4Koostöö ja vastastikuse abistamise kohustusEL ja kohus lepivad kokku, et oma vastutusalas olevate ülesannete edukaks täitmiseks teevad nad vajaduse korral tihedat koostööd ja konsulteerivad omavahel vastastikust huvi pakkuvates küsimustes vastavalt käesoleva lepingu sätetele, järgides sealjuures täielikult Euroopa Liidu lepingu ja statuudi asjakohaseid sätteid. Kõnealuse koostöö ja abistamise kohustuse täitmise hõlbustamiseks lepivad lepinguosalised kokku, et luuakse vajalikud korrapärased sidemed kohtu ja ELi kohtuga sidepidamise keskuse vahel.Artikkel 5Koosolekutel osalemineKohtu abistamiseks tema jurisdiktsiooni alla kuuluvates küsimustes võib EL kutsuda kohut enda egiidi all korraldatavatele koosolekutele ja konverentsidele, kus arutatakse kohtule huvi pakkuvaid küsimusi.Artikkel 6Statuudi alusväärtuste edendamineEL ja kohus teevad vajaduse korral koostööd, tehes algatusi statuudis ja sellega seotud õigusaktides sisalduvate väärtuste, põhimõtete ja sätete levitamiseks.Artikkel 7Teabevahetus1. EL ja kohus tagavad nii suures ulatuses kui võimalik korrapärase teabevahetuse ja vastastikust huvi pakkuvate dokumentide vahetuse kooskõlas statuudi ning menetlus- ja tõendite esitamise normidega.2. Võttes kohaselt arvesse oma Euroopa Liidu lepingust tulenevaid ülesandeid ja pädevust, kohustub EL tegema kohtuga koostööd ning edastama kohtule enda valduses olevat teavet või dokumente, mida kohus võib temalt nõuda vastavalt statuudi artikli 87 lõikele 6.3. EL võib omal algatusel ja kooskõlas Euroopa Liidu lepinguga edastada kohtule tema töösse puutuvat teavet või dokumente.4. Kohtusekretär edastab kooskõlas statuudi ning menetlus- ja tõendite esitamise normidega teavet ja dokumente, mis käsitlevad menetlusdokumente, suulist menetlust, kohtuotsuseid ja kohtumäärusi, mis võivad ELile huvi pakkuda.Artikkel 8Turvalisuse ja julgeoleku kaitseJuhul kui käesolevas lepingus sätestatud koostöö või teabe või dokumentide avaldamine peaks ohustama ELi praeguste või endiste teenistujate turvalisust või julgeolekut või muul moel mõjutama ELi julgeolekut või mis tahes töö või tegevuse nõuetekohast teostamist, võib kohus, eelkõige ELi taotlusel, määrata asjakohased kaitsemeetmed.Artikkel 9Salastatud teaveELi poolt kohtu organitele ELi salastatud teabe edastamist käsitlevad sätted on esitatud käesoleva lepingu lahutamatuks osaks olevas lisas.Artikkel 10Euroopa Liidu teenistujate tunnistused1. Kui kohus taotleb, et ELi ametnik või muu teenistuja annaks tunnistusi, siis kohustub EL tegema kohtuga täielikku koostööd ning, võttes kohaselt arvesse oma Euroopa Liidu lepingust ja sellel põhinevatest eeskirjadest tulenevat vastutust ja pädevust, võtma kõik vajalikud meetmed, eelkõige vabastama antud isiku konfidentsiaalsuskohustusest, et võimaldada kohtul tema tunnistus ära kuulata.2. Seoses artikliga 8 tunnistavad lepinguosalised, et juhul kui ELi ametnikul või muul teenistujal tuleb kohtu ees tunnistusi anda, võib olla vaja rakendada kaitsemeetmeid.3. ELil on, ilma et see piiraks menetlus- ja tõendite esitamise normide kehtivust, õigus määrata esindaja, kes abistab tunnistajana kohtusse kutsutud ELi ametnikku või muud teenistujat.Artikkel 11Euroopa Liidu ja prokuröri vaheline koostöö1. Järgides täielikult Euroopa Liidu lepingut:i) kohustub EL tegema prokuröriga koostööd kooskõlas statuudi ning menetlus- ja tõendite esitamise normidega, edastades ELi käsutuses olevat täiendavat teavet, mida prokurör võib taotleda;ii) kohustub EL tegema prokuröriga koostööd kooskõlas statuudi artikli 54 lõike 3 punktiga c;iii) sõlmib EL kooskõlas statuudi artikli 54 lõike 3 punktiga d kokkuleppeid või lepinguid, mis ei ole vastuolus statuudiga ja mis võivad olla vajalikud ELi ja prokuröri vahelise koostöö hõlbustamiseks.2. Prokurör saadab teabetaotlused kirjalikult peasekretärile/kõrgele esindajale. Peasekretär/kõrge esindaja saadab kirjaliku vastuse hiljemalt ühe kuu jooksul.3. EL ja prokurör võivad kokku leppida, et EL edastab prokurörile dokumente või teavet konfidentsiaalselt ja üksnes uute tõendite kogumiseks ning et kõnealuseid dokumente või teavet ei avaldata ilma ELi nõusolekuta menetluse mis tahes etapis ega ka hiljem kohtu teistele organitele või kolmandatele isikutele. Kohaldatakse salastatud teavet käsitlevaid eeskirju, mis on sätestatud artiklis 9.Artikkel 12Privileegid ja immuniteedidKui kohus soovib teostada oma jurisdiktsiooni isiku üle, keda kahtlustatakse kohtu kohtualluvusse kuuluva kuriteo toimepanemises, ning kui selline isik omab asjakohaste rahvusvaheliste õigusnormide kohaselt mis tahes privileege ja immuniteete, siis kohustub ELi asjakohane institutsioon tegema kohtuga täielikku koostööd ning, võttes kohaselt arvesse oma Euroopa Liidu lepingust ja sellel põhinevatest eeskirjadest tulenevat vastutust ja pädevust, võtma kõiki vajalikud meetmed kohtu jurisdiktsiooni teostamise võimaldamiseks, eelkõige võtma kooskõlas kõigi asjakohaste rahvusvaheliste õigusnormidega ära mis tahes sellised privileegid ja immuniteedid.Artikkel 13PersonalikorraldusVastavalt statuudi artikli 44 lõikele 4 lepivad EL ja kohus kokku, et nad otsustavad iga juhtumi puhul eraldi, millistel erakorralistel asjaoludel võib kohus kasutada ELi pakutava tasuta personali teadmisi kohtu mis tahes organite abistamiseks.Artikkel 14Teenused ja vahendidKohtu taotlusel annab EL nende olemasolu korral kohtu käsutusse selliseid vahendeid või osutab võimaluse korral selliseid teenuseid, nagu võib osutuda vajalikuks, sealhulgas toetab asjakohastel juhtudel kohtu tegevust väliolukorras. Tingimused, mille kohaselt EL võib mis tahes selliseid vahendeid anda ning teenuseid või toetust osutada, määratakse vastavalt vajadusele kindlaks eelneva täiendava kokkuleppega.Artikkel 15KoolitusEL püüab vastavalt vajadusele ja kohtuga kooskõlastatult toetada kohtunike, prokuröride ning ametnike koolitamist ja abistamist ning nõustada kohtu tööga seotud küsimustes.Artikkel 16Kirjavahetus1. Käesoleva lepingu kohaldamisel:a) ELi puhulsaadetakse kogu post nõukogule järgmisel aadressil:Council of the European UnionChief Registry OfficerRue de la Loi/Wetstraat, 175B-1048 Bruxelles/BrusselsNõukogu registri juhataja (Chief Registry Officer) edastab kogu posti liikmesriikidele, Euroopa Komisjonile ja ELi kohtuga sidepidamise keskusele vastavalt lõikele 2.b) kohtu puhuladresseeritakse kogu kirjavahetus vastavalt vajadusele kas kohtusekretärile või prokurörile.2. Erandkorras võib ühe lepinguosalise saadetud posti, millele on juurdepääs üksnes kõnealuse lepinguosalise teatavatel pädevatel ametnikel, organitel või teenistustel, adresseerida funktsionaalsetel kaalutlustel teise lepinguosalise teatavatele pädevatele ametnikele, organitele või teenistustele, kes on nende pädevust ja teadmisvajadust arvesse võttes konkreetselt saajateks määratud ja kellel on sellisele postile juurdepääsu ainuõigus. ELi osas edastatakse selline post nõukogu registri juhataja (Chief Registry Officer) kaudu.Artikkel 17Rakendamine1. Kohtu prokuratuur ja sekretariaat ning nõukogu ja Euroopa Komisjoni peasekretärid teostavad vastavalt oma pädevusele järelevalvet käesoleva lepingu rakendamise üle.2. Kohus ja EL võivad käesoleva lepingu rakendamiseks sõlmida selliseid kokkuleppeid, mida nad vajalikuks peavad.Artikkel 18Vaidluste lahendamineKõik käesoleva lepingu tõlgendamisest või kohaldamisest tulenevad erimeelsused ELi ja kohtu vahel lahendatakse lepinguosaliste-vaheliste konsultatsioonide teel.Artikkel 19Jõustumine ja läbivaatamine1. Käesolev leping jõustub järgmise kuu esimesel päeval pärast selle allkirjastamist lepinguosaliste poolt.2. Käesolevat lepingut võib selle võimalikuks muutmiseks kummagi lepinguosalise taotlusel läbi vaadata. Leping vaadatakse läbi hiljemalt viie aasta möödumisel selle jõustumisest.3. Käesolevat lepingut võib muuta üksnes kirjalikult ja mõlema lepinguosalise nõusolekul.Artikkel 20DenonsseerimineKäesoleva lepingu võib denonsseerida, kui üks lepinguosaline teatab sellest teisele lepinguosalisele kirjalikult. Denonsseerimine jõustub kuus kuud pärast seda, kui teine lepinguosaline on denonsseerimiskirja kätte saanud, kuid see ei mõjuta käesoleva lepingu sätete kohaselt juba võetud kohustusi. Eelkõige jätkatakse kogu käesoleva lepingu kohaselt edastatud või vahetatud salastatud teabe kaitsmist kooskõlas käesoleva lepingu sätetega.SELLE KINNITUSEKS on täievolilised esindajad käesolevale lepingule alla kirjutanud.Hecho en Luxemburgo, el diez de abril de dos mil seis.V Lucemburku dne desátého dubna dva tisíce šest.Udfærdiget i Luxembourg den tiende april to tusind og seks.Geschehen zu Luxemburg am zehnten April zweitausendsechs.Kahe tuhande kuuenda aasta aprillikuu kümnendal päeval Luxembourgis.Έγινε στο Λουξεμβούργο, στις δέκα Απριλίου δύο χιλιάδες έξι.Done at Luxembourg on the tenth day of April in the year two thousand and six.Fait à Luxembourg, le dix avril deux mille six.Fatto a Lussemburgo, addì dieci aprile duemilase.Luksemburgā, divtūkstoš sestā gada desmitajā aprīlī.Priimta du tūkstančiai šeštų metų balandžio dešimtą dieną Liuksemburge.Kelt Luxembourgban, a kettőezer hatodik év április tizedik napján.Magħmul fil-Lussemburgu, fl-għaxra jum ta' April tas-sena elfejn u sitta.Gedaan te Luxemburg, de tiende april tweeduizend zes.Sporządzono w Luksemburgu dnia dziesiątego kwietnia roku dwutysięcznego szóstego.Feito no Luxemburgo, em dez de Abril de dois mil e seis.V Luxemburgu dňa desiateho apríla dvetisícšesť.V Luxembourgu, desetega aprila leta dva tisoč šest.Tehty Luxemburgissa kymmenentenä päivänä huhtikuuta vuonna kaksituhattakuusi.Som skedde i Luxemburg den tionde april tjugohundrasex.Por la Unión EuropeaZa Evropskou uniiFor Den Europæiske UnionFür die Europäische UnionEuroopa Liidu nimelΓια την Ευρωπαϊκή ΈνωοηFor the European UnionPour l'Union européennePer l'Unione europeaEiropas Savienības vārdāEuropos Sąjungos varduAz Európai Unió részérőlGħall-Unjoni EwropeaVoor de Europese UnieW imieniu Unii EuropejskiejPela União EuropeiaZa Európsku úniuZa Evropsko unijoEuroopan unionin puolestaFör Europeiska unionen+++++ TIFF +++++Por la Corte Penal InternacionalZa Mezinárodní trestní soudFor Den Internationale StraffedomstolFür den Europäischen StrafgerichtshofRahvusvahelise Kriminaalkohtu nimelΓια to Διεθνές Ποινικό ΔικαστήριοFor the International Criminal CourtPour la Cour Pénale InternationalePer la Corte Penale InternazionaleStarptautiskās Krimināltiesas vārdāTarptautinio baudžiamojo teismo varduA Nemzetközi Büntetőbíróság részérőlGħall-Qorti Kriminali InternazzjonaliVoor het Internationaal StrafhofW imieniu Międzynarodowego Trybunału KarnegoPelo Tribunal Penal InternacionalZa Medzinárodný trestný súdZa Mednarodno Kazensko SodiščeKansainvälisen rikostuomioistuimen puolestaFör Internationella brottmålsdomstolen+++++ TIFF +++++--------------------------------------------------LISA1. Juhul kui kohtu organ statuudi artikli 34 tähenduses taotleb Euroopa Liidu salastatud teavet, võib sellist teavet avaldada ainult kooskõlas nõukogu julgeolekueeskirjadega. [1]Käesoleva lepingu kohaldamisel tähendab salastatud teave mis tahes teavet (s.t mis tahes vormis edasiantavaid teadmisi) või materjali, mida tuleb kaitsta loata avalikustamise eest ja millele on määratud asjakohane salastatuse kategooria (edaspidi "salastatud teave").Eelkõige:i) kohus tagab, et säilitab talle avaldatud Euroopa Liidu salastatud teabele sellele ELi poolt määratud salastatuse kategooria ning kaitseb kõnealust teavet vähemalt samal tasemel, kui on ette nähtud nõukogu julgeolekueeskirjades. Selles osas tagab kohus ELi poolt nõutava kaitse kooskõlas eeskirjade, meetmete ning korraga, mis kehtestatakse vastavalt punktile 4;ii) kohus ei kasuta talle avaldatud Euroopa Liidu salastatud teavet muudel eesmärkidel kui nendel, milleks kõnealune Euroopa Liidu salastatud teave ja kõnealused dokumendid on kohtule avaldatud;iii) kohus ei avalda sellist teavet ja dokumente kolmandatele isikutele ilma ELi eelneva kirjaliku nõusolekuta kooskõlas nõukogu julgeolekueeskirjades määratletud koostaja nõusoleku põhimõttega;iv) kohus tagab, et juurdepääs talle avaldatud Euroopa Liidu salastatud teabele antakse ainult isikutele, kellel on "teadmisvajadus";v) kohus tagab, et kõik isikud, kellel on oma ametiülesannete täitmiseks vaja juurdepääsu või kelle ülesannetega võib kaasneda juurdepääs salastatuse kategooriasse "CONFIDENTIAL EU" kuuluvale ja sellest kõrgema tasemega salastatud teabele, läbivad enne, kui neile antakse luba sellisele teabele juurdepääsuks, asjakohase julgeolekukontrolli vastavalt punkti 4 kohaselt objektiivsete kriteeriumite alusel kehtestatavale korrale;vi) kohus tagab, et enne juurdepääsu võimaldamist Euroopa Liidu salastatud teabele teavitatakse isikuid, kes taotlevad juurdepääsu sellisele teabele, neile avaldatava teabe salastatuse klassifikatsioonile vastavatest julgeolekueeskirjade nõuetest, ning kohus tagab, et nad nimetatud nõudeid täidavad;vii) võttes arvesse teabe salastatuse kategooriaid, edastatakse ELi salastatud teave kohtule diplomaatilise posti, sõjaväelise postiteenuse, turvalise postiteenuse, turvaliste sideteenuste või kullerposti abil. Kohus teatab Euroopa Liidu Nõukogu peasekretariaadile eelnevalt selle organi nime ja aadressi, mis vastutab salastatud teabe julgeoleku eest, ning täpsed aadressid, kuhu teave tuleb edastada, ning tagab, et teabe saajad on läbinud asjakohase julgeolekukontrolli;viii) kohus tagab, et kõiki kohti, piirkondi, hooneid, büroosid, ruume, side- ja teabesüsteeme jms, kus säilitatakse ja käideldakse Euroopa Liidu salastatud teavet, kaitstakse asjakohaste füüsiliste julgeolekumeetmetega vastavalt punkti 4 kohaselt kehtestatavale korrale;ix) kohus tagab, et talle edastatud Euroopa Liidu salastatud dokumendid kantakse nende kättesaamisel spetsiaalsesse registrisse. Kohus tagab, et talle avaldatud Euroopa Liidu salastatud dokumentidest neid saavas organis teha võidavate koopiate arv ja saajad kantakse sellesse spetsiaalsesse registrisse. Kohus teatab ELile kõnealuste dokumentide ELile tagastamise kuupäeva või esitab tõendi nende hävitamise kohta;x) kohus teatab Euroopa Liidu Nõukogu peasekretariaadile kõikidest juhtudest, mil talle avaldatud Euroopa Liidu salastatud teave satub ohtu. Sellisel juhul algatab kohus uurimise vastavalt punkti 4 kohaselt kehtestatavale korrale ning võtab vajalikud meetmed, et vältida sellise olukorra kordumist.2. Järgides ülaltoodud lõiget 1, ei ole avaldamine üldiselt võimalik enne, kui lepinguosalised on leppinud kokku ja kehtestanud teatavaid teabekategooriaid käsitleva korra.3. Enne kohtule avaldamist võib kooskõlas nõukogu julgeolekueeskirjadega ELi salastatud teabe salastatuse astet alandada või selle kaotada. Liikmesriigi salastatud teavet sisaldavat mis tahes ELi salastatud dokumenti võivad kasutada vaid asjakohase julgeolekukontrolli läbinud kohtuametnikud; selliste dokumentide salastatuse astet võib alandada või selle kaotada või need dokumendid kohtule avaldada vaid koostaja selgesõnalise kirjaliku nõusoleku olemasolul.4. Käesoleva lepingu rakendamiseks kehtestatakse allpool nimetatud kolme asutuse vahelises koostöös julgeolekukord eesmärgiga sätestada salastatud teabe vastastikuse kaitse standardid vastavalt käesolevale lepingule:a) Rahvusvahelise Kriminaalkohtu julgeolekubüroo vastutab kohtule käesoleva lepingu alusel edastatud salastatud teabe kaitseks ja turbeks vajaliku julgeolekukorra väljatöötamise eest;b) nõukogu peasekretariaadi julgeolekubüroo, tegutsedes nõukogu peasekretäri juhtimisel ja nimel ning nõukogu nimel ja alluvuses, vastutab ELile käesoleva lepingu alusel edastatud salastatud teabe kaitseks ja turbeks vajaliku julgeolekukorra väljatöötamise eest;c) Euroopa Komisjoni julgeolekudirektoraat, tegutsedes Euroopa Komisjoni nimel ja alluvuses, vastutab Euroopa Komisjonis ja selle ametiruumides käesoleva lepingu alusel edastatud või vahetatud salastatud teabe kaitseks ja turbeks vajaliku julgeolekukorra väljatöötamise eest;d) ELi puhul peab need standardid heaks kiitma nõukogu julgeolekukomitee.5. Lepinguosalised annavad vastastikust abi käesolevas lepingus sätestatud salastatud teabe julgeoleku osas ja ühist huvi pakkuvates küsimustes. Punktis 4 määratletud asutused viivad läbi vastastikuseid julgeolekualaseid konsultatsioone ja kontrolle, et hinnata julgeolekukorra tõhusust oma vastutusalas, mis kehtestatakse vastavalt punktile 4.6. Lepinguosalistel peavad olema julgeolekuorganisatsioon ja julgeolekuprogrammid, mis põhinevad sellistel julgeolekupõhimõtetel ja miinimumstandarditel, mida rakendatakse punkti 4 kohaselt loodavates lepinguosaliste julgeolekusüsteemides, nii et käesolevale lepingule vastava salastatud teabe suhtes oleks tagatud võrdse tasemega kaitse kohaldamine.7. Enne käesolevale lepingule vastava salastatud teabe edastamist peavad punktis 4 nimetatud julgeolekuküsimuste eest vastutavad asutused kokku leppima, et teavet saav lepinguosaline suudab käesolevale lepingule vastavat teavet kaitsta ja turvata kooskõlas punkti 4 kohaselt kehtestatava korraga.8. Käesolev leping ei piira kuidagi ELi võimalusi edastada kohtule kõrgeimal salastatuse tasemel teavet, tingimusel et kohus tagab sellele nõukogu julgeolekueeskirjades ettenähtuga võrdväärse kaitse taseme.[1] Nõukogu 19. märtsi 2001. aasta otsus 2001/264/EÜ, millega võetakse vastu nõukogu julgeolekueeskirjad (EÜT L 101, 11.4.2001, lk 1).--------------------------------------------------

Summary:
ELi ja Rahvusvahelise Kriminaalkohtu vaheline leping
ELi ja Rahvusvahelise Kriminaalkohtu vaheline leping
 
KOKKUVÕTE:
otsus 2006/313/ÜVJP, millega sõlmitakse Rahvusvahelise Kriminaalkohtu ja Euroopa Liidu vaheline koostöö ja abistamise leping
Rahvusvahelise Kriminaalkohtu ja Euroopa Liidu vaheline koostöö ja abistamise leping
otsus 2011/168/ÜVJP Rahvusvahelisele Kriminaalkohtu kohta
MIS ON OTSUSTE JA LEPINGU EESMÄRK?
Otsusega 2006/313/ÜVJP kiideti ELi nimel heaks Rahvusvahelise Kriminaalkohtu ja ELi vaheline koostöö ja abistamise leping. Lepingus määratletakse ELi ja Rahvusvahelise Kriminaalkohtu vahelise koostöö ja abistamise tingimused. Leping on siduv ELile, mitte selle liikmesriikidele. Otsuse 2006/313/ÜVJP eesmärk on suurendada ülemaailmset toetust Rahvusvahelise Kriminaalkohtu tegevust reguleerivale Rooma statuudile, säilitades selle terviklikkust, tagada Rahvusvahelise Kriminaalkohtu sõltumatus ning selle tõhus ja tulemuslik toimimine, toetada koostööd Rahvusvahelise Kriminaalkohtuga vastastikuse täiendavuse* põhimõtte rakendamiseks. Otsusega 2011/168/ÜVJP tunnistatakse kehtetuks ühine seisukoht 2003/444/ÜVJP.
PÕHIPUNKTID
ELi Nõukogu ning liidu välisasjade ja julgeolekupoliitika kõrge esindaja on kohustatud kooskõlastama käesoleva otsusega seotud meetmeid, mida EL ja liikmesriigid võtavad otsuse 2011/168/ÜVJP artiklite 2 kuni 5 rakendamiseks, eeskätt kolmes järgmises küsimuses:
Ülemaailmse toetuse suurendamineEL ja selle liikmesriigid aitavad suurendada ülemaailmset võimalikult suurt toetust Rooma statuudile, tõstatades selle teema läbirääkimistel või poliitilise dialoogi käigus ELi mittekuuluvate riikidega (kolmandate riikidega) ja/või tehes algatusi Rooma statuudi väärtuste, põhimõtete ja sätete edendamiseks. EL ja selle liikmesriigid peavad ülemaailmse toetuse suurendamiseks tegema koostööd huvitatud riikidega, rahvusvaheliste institutsioonide ja vabaühendustega. ELi riigid jagavad huvitatud riikidega oma kogemusi Rooma statuudi rakendamisega seotud küsimustes. Lisaks annavad EL ja liikmesriigid oma panuse seadusandlikku töösse, mis on vajalik Rooma statuudis osalemiseks ja selle rakendamiseks ELi mittekuuluvate riikide poolt.Rahvusvahelise Kriminaalkohtu sõltumatuse tagamine
Rahvusvahelise Kriminaalkohtu sõltumatuse tagamiseks EL ja liikmesriigid:ergutavad osalisriike üle kandma oma osamaksud Rahvusvahelise Kriminaalkohtu eelarvesse; ergutavad ühinema Rahvusvahelise Kriminaalkohtu privileege ja immuniteete käsitleva kokkuleppega ja seda ratifitseerima; toetavad kohtunike, prokuröride, ametnike ja kaitsjate koolitamist ja abistamist Rahvusvahelise Kriminaalkohtu tööga seotud küsimustes.Tõhusa toimimise toetamineEL ja liikmesriigid jälgivad tähelepanelikult Rahvusvahelise Kriminaalkohtuga tehtava koostöö arenguid. Rahvusvahelise Kriminaalkohtu tõhusa toimimise toetamiseks võivad nad sõlmida ajutisi kokkuleppeid. Nii on see ELi ja Rahvusvahelise Kriminaalkohtu vahelise koostöö ja abistamise lepingu puhul. EL ja liikmesriigid võtavad meetmeid, et tagada ELi mittekuuluvate riikide igakülgne koostöö Rahvusvahelise Kriminaalkohtuga, sealhulgas vahistamismääruste viivitamata täitmine. ELi 2013. aasta meetmed juhul, kui kolmandad riigid ei tee koostööd Rahvusvahelise Kriminaalkohtuga, on eelkõige suunatud sellise teguviisi käsitlemisele ELi ja ELi riikide poolt.Tegevuskava
Otsuse 2011/168/ÜVJP järelmeetmete tegevuskava keskendub järgmisele:ELi tegevuse koordineerimine otsuse eesmärkide saavutamiseks, Rooma statuudi ülemaailmsus ja terviklikkus, Rahvusvahelise Kriminaalkohtu sõltumatus, koostööd Euroopa Andmekaitseinspektoriga ning vastastikuse täiendavuse põhimõtte rakendamine.
JÕUSTUMISE KUUPÄEV
Leping jõustus 1. mail 2006.
TAUST
Rahvusvaheline Kriminaalkohus on maailma esimene ja ainus alaline rahvusvaheline kriminaalkohus ning asub Haagis, Hollandis. Rahvusvaheline Kriminaalkohus uurib ja kui see on õigustatud, mõistab kohut raskete rahvusvahelisele üldsusele murettekitavate kuritegude – genotsiidi*, sõjakuritegude*, inimsusevastaste kuritegude* ja agressioonikuriteo* toimepanijate üle. Rahvusvaheline Kriminaalkohus loodi Rooma statuudiga ja juhindub oma tegevuses Rooma statuudist, mis jõustus 1. juulil 2002 ja mille on ratifitseerinud kõik ELi riigid.Kõrge esindaja Federica Mogherini deklaratsioon ELi nimel rahvusvahelise kriminaalõiguse päeva puhul, 17. juuli 2019 – pressiteade (Euroopa Liidu Nõukogu veebisait).
PÕHIMÕISTED
Vastastikune täiendavus tähendab käesolevas kontekstis põhimõtet, et Rahvusvaheline Kriminaalkohus on ette nähtud viimaseks kohtuastmeks, mis peaks asju uurima ja esitama süüdistusi ainult siis, kui siseriiklikud kohtud ei ole seda teinud.
Genotsiid – rahvusliku, etnilise, rassilise või usulise grupi täieliku või osalise hävitamise eesmärgil sooritatud teod.
Sõjakuriteod – toime pandud teod, mis rikuvad relvakonfliktides kohaldatavaid õigusi ja tavasid (nt Genfi konventsioone). Näiteks sõjavangide väärkohtlemine, pantvangide tapmine või linnade, asulate ja külade tahtlik hävitamine.
Inimsusevastased kuriteod – tsiviilelanike vastu laialdase või süstemaatilise rünnaku raames toimepandud teod.
Agressioonikuritegu – sellise agressiooniakti, mis oma olemuselt, tõsiduselt ja ulatuselt on selges vastuolus ÜRO põhikirjaga, kavandamine, ettevalmistamine, algatamine või läbiviimine isiku poolt, kellel on riigi poliitilise või sõjalise tegevuse üle kontroll või kes saab seda suunata.
PÕHIDOKUMENDID
Nõukogu 10. aprilli 2006. aasta otsus 2006/313/ÜVJP, millega sõlmitakse Rahvusvahelise Kriminaalkohtu ja Euroopa Liidu vaheline koostöö ja abistamise leping (ELT L 115, 28.4.2006, lk 49)
Rahvusvahelise Kriminaalkohtu ja Euroopa Liidu vaheline koostöö ja abistamise leping (ELT L 115, 28.4.2006, lk 50–56)
Nõukogu 21. märtsi 2011. aasta otsus 2011/168/ÜVJP Rahvusvahelise Kriminaalkohtu kohta, millega tunnistatakse kehtetuks ühine seisukoht 2003/444/ÜVJP (ELT L 76, 22.3.2011, lk 56–58)
Viimati muudetud: 15.05.2020